钦定古今图书集成/理学汇编/学行典/第272卷 > 锺济
## 钦定古今图书集成/理学汇编/学行典/第272卷 > 锺济

按《无为州志》：“锺济，号海源，少嗜学，隐于江上。方严守
义，不轻假人色笑。足不履城市，举乡饮避而不受。筑
园囿，临江面山，吟咏自适，日阅古人书数篇，花时一
壶，陶然高枕。手著舆志，详考兴会诗数百首。有一绝
云：‘户外长江江外山，任情来往水云间。渔樵问我行
藏事，心与天游睡梦闲’。年六十三，无病而卒。”